Iohannis, către noii judecători CCR: Vă doresc să vegheaţi la respectarea Constituţiei.
Noii judecători CCR sunt Iulia Scântei, Bogdan Licu şi Mihaela Ciochină. Aceştia sunt numiţi pe un mandat de 9 ani, cu începere de sâmbătă, 11 iunie.
Preşedintele Klaus Iohannis le-a dorit noilor judecători CCR să vegheze la respectarea Constituţiei."Vă doresc, noilor judecători constituţionali, mult succes, vă felicit şi vă doresc să faceţi aşa cum aţi jurat. Este o muncă de mare răspundere şi sunt convins că o veţi duce cu succes la un bun sfârşit. La fel, doresc mult succes judecătorilor constituţionali care îşi continuă mandatul. Şi tuturor împreună vă doresc să vegheaţi la respectarea Constituţiei şi să fiţi un factor de echilibru în societatea din România", a spus Iohannis sâmbătă, la jurământul de învestitură depus de noii membri ai Curţii Constituţionale a României.Ceremonia a avut loc la Palatul Cotroceni.Noii judecători CCR sunt Iulia Scântei, Bogdan Licu şi Mihaela Ciochină. Aceştia sunt numiţi pe un mandat de 9 ani, cu începere de sâmbătă, 11 iunie.